Placuit atque convenit inter domnum Remigium monachum et Stephanum ut terras inter se commutarent, quod et fecerunt. Inprimis donat atque commutat Stephanus presbiter ad rectores Sancti Petri campos duos qui sunt siti in pago Matisconense, in agro Salorniacense, in fine Flaciaco, in villa; qui terminat unus campus a mane terra Sancti Petri, a medio die similiter, a sero Flotberti, a cercio via publica, habet in longo perticas XXIIII, in quisquo fronte perticas II. Similiter donat atque commutat domnus Remigius monachus, a partibus Stephani presbiteri, campum unum qui est situs in ipsa villa, in ipso pago; terminat ipse campus a mane terra Stephani presbiteri, a medio die Sancti Petri et via publica, a circio Sancte Marie, a sero similiter, habet in longo perticas XXI, in quisquo fronte perticas XII. Infra isto termino, unusquisque quod habet teneat et possideat et faciat post hanc diem quicquid facere voluerit.